Ministru kabineta noteikumu projekta

**„Grozījumi** **Ministru kabineta 2009. gada 3. novembra noteikumos Nr. 1290 „Noteikumi par gaisa kvalitāti””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2009. gada 3. novembra noteikumos Nr. 1290 „Noteikumi par gaisa kvalitāti”” (turpmāk - noteikumu projekts) izstrādāts, lai:- risinātu problēmas, kas konstatētas praksē, īstenojot šobrīd spēkā esošos noteikumus un uzlabotu gaisa kvalitātes pārvaldību Latvijā;- līdz 2016. gada 31. decembrim pārņemtu Eiropas Komisijas 2015. gada 28. augusta Direktīvu (ES) 2015/1480 (turpmāk ‑ direktīva 2015/1480), ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;- ieviestu iepriekš nepārņemtās vai nepilnīgi pārņemtās Eiropas Parlamenta un Padomes 2008. gada 21. maija Direktīvas 2008/50/EK (turpmāk – direktīva 2008/50/EK) par gaisa kvalitāti un tīrāku gaisu Eiropai prasības un izpildītu atbildes vēstulē uz Eiropas Komisijas 2015. gada 1. jūlija pieprasījumu EU Pilot lietā Nr. 6211/14/ENVI solīto;- pārņemtu atsevišķu normu, kas izriet no Eiropas Parlamenta un Padomes 2015. gada 25. novembra Direktīvas (ES) 2015/2193 (turpmāk ‑ direktīva 2015/2193) par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir uzlabot gaisa kvalitātes pārvaldību, nodrošināt precīzāku gaisa kvalitātes datu iegūšanu un nodrošināt, lai sabiedrībai būtu pieejama korekta un ticama informācija par esošo gaisa kvalitāti un būtu iespējams izdarīt secinājums par gaisa piesārņojuma radīto ietekmi uz veselību. Ar noteikumu projektu konkrētāk noteiktas dažādu iestāžu funkcijas, ka arī risinātas citas Ministru kabineta 2009. gada 3. novembra noteikumu Nr. 1290 „Noteikumi par gaisa kvalitāti” (turpmāk – MK noteikumi Nr. 1290) īstenošanas praksē konstatētās problēmas.1. Noteikumu projekts risina šādas praksē konstatētās problēmas:- noteikts, ka valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – LVĢMC) ir atbildīgā iestāde par valsts monitoringa tīkla izveidi un šo staciju uzturēšanu, mērījumu veikšanu un mērījumu precizitātes nodrošināšanu, kā arī nepieciešamības gadījumā valsts monitoringa tīklā izmantoto metožu līdzvērtīguma pierādīšanu;Šobrīd Rīgā Kr. Valdemāra ielā esošā stacija, kuras dati atbilstoši direktīvas 2008/50/EK prasībām tiek ziņoti Eiropas Komisijai (turpmāk – EK) un kura ir iekļauta valsts monitoringa tīklā un nepieciešama, lai nodrošinātu minimālo nepieciešamo monitoringa staciju skaitu, ir Rīgas domes īpašumā. Šī stacija ir tehniski nokalpojusi un ir nepieciešams veikt šīs stacijas nomaiņu un atsākt mērījumu veikšanu. Lai šo situāciju risinātu un lai Vides aizsardzības un reģionālās attīstības ministrija varētu iesniegt nepieciešamo informāciju EK, un izpildīt direktīvā 2008/50/EK noteiktās prasības, noteikumu projekts skaidri noteic, ka turpmāk par valsts monitoringa tīklu un minimālo staciju skaita nodrošināšanu atbilstoši direktīvas 2008/50/EK prasībām ir atbildīgs LVĢMC. Lai minēto prasību izpildītu un nodrošinātu minimālo nepieciešamo staciju skaitu Rīgā, plānots izmantot Eiropas Savienības fondu finansējumu (darbības programma „Izaugsme un nodarbinātība” 5.4.2.2. pasākuma „Vides monitoringa un kontroles sistēmas attīstība un sabiedrības līdzdalības vides pārvaldībā veicināšana”) jaunas transporta ietekmes novērtējuma stacijas uzstādīšanai, kas aizstās Kr. Valdemāra ielā esošo staciju, un par kuras darbību turpmāk atbildēs LVĢMC, kā arī veikt citus uzlabojumus, lai nodrošinātu atbilstību Eiropas Savienības tiesību aktos noteiktajām prasībām.- šobrīd trūkst vienotas sistēmas, lai nodrošinātu kvalitatīvas un ticamas informācijas publicēšanu sabiedrībai. Ir konstatēti gadījumi, kad tiek publicēta informācija, kuras ticamība ir apšaubāma, jo nav pārliecības par to, ka iekārtām tiek veikta atbilstoša apkope, kalibrēšana un iegūtais datu apjoms ir pietiekams korektu secinājumu izdarīšanai u.t.t., līdz ar to sabiedrībai var tikt sniegta maldinoša informācija. Turklāt LVĢMC, kas ir atbildīgā iestāde par datu kvalitātes nodrošināšanas programmu koordinēšanu valstī, bieži vien pat nav informēts par to, kādas iekārtas pašvaldība plāno uzstādīt, un vai tajās tiek veiktas apkopes un datu kvalitātes kontrole;Noteikumu projekts paredz, ka turpmāk LVĢMC savā tīmekļa vietnē publicēs norādes par piemērojamām kvalitātes kontroles procedūrām, veicot gaisa kvalitātes mērījumus, un pārējās iestādes, kas plāno veikt gaisa kvalitātes mērījumus, kuru datus paredzēts publicēt, par to informē arī LVĢMC, kā arī sniedz pierādījumus par to, ka iekārta tiek atbilstoši uzturēta.Iesniegtā informācija palīdzēs LVĢMC izvērtēt, kuru staciju dati ir ticami un atbilst direktīvā 2008/50/EK noteiktajām prasībām, bet kuru iegūtie dati var tikt uzskatīti tikai par aptuveniem, un šo informāciju darīt pieejamu arī sabiedrībai. - noteikumu projekts precizē normas, kas saistītas ar izmantojamās mērījumu metodes līdzvērtīguma pierādīšanu;- ņemot vērā to, ka piecu gadu periodā Latvijā parasti nav novērojamas tādas izmaiņas (piemēram, jaunu nozīmīgu rūpniecisku objektu būvniecība), lai būtu nepieciešams mainīt staciju novietojumu, precizēts, ka turpmāk LVĢMC pārskatīs valsts iedalījumu zonās reizi 5 gados, nevis reizi 3 gados, kā minēts iepriekš. Jānorāda, ka līdz šim Latvija tiek iedalīta 2 gaisa kvalitātes pārvaldības zonās – Rīga un pārējā Latvija, un līdz šim šo iedalījumu nav bijis nepieciešams mainīt;Līdzīgi arī detalizētos pārskatus plānots gatavot reizi 5 gados, nevis ik pēc 3 gadiem, kas ļaus analizēt gaisa kvalitātes tendences ilgākā laika posmā. Tas palīdzēs samazināt arī izdevumus, kas iepriekš bija nepieciešami tik biežai pārskatu gatavošanai. Vienlaikus plānots uzlabot ikgadējo gaisa kvalitātes pārskatu, lai tajā būtu pieejama vispusīga informācija visām iesaistītajām pusēm.- noteikts, ka valsts monitoringa tīklā iekļautajām stacijām nedrīkst mainīt novietojumu vai tās slēgt bez saskaņojuma ar Vides aizsardzības un reģionālās attīstības ministriju. Spēkā esošo noteikumu darbības laikā ir bijušas situācijas, kad bez saskaņojuma ar Vides aizsardzības un reģionālās attīstības ministriju atsevišķas gaisa monitoringa stacijas ir slēgtas, līdz ar to radot problēmas ar ziņojumu un datu iesniegšanu EK;- noteikts, ka pašvaldībai jāinformē Vides aizsardzības un reģionālās attīstības ministriju par plānotajiem remontdarbiem u.c. plānotajiem būvniecības darbiem, kas var ietekmēt gaisa kvalitātes monitoringa stacijas darbību. Diemžēl līdzšinējā prakse liecina, ka Vides aizsardzības un reģionālās attīstības ministrija uzzina par šādiem remontdarbiem novēloti, un līdz ar to nav iespējas jau savlaicīgi reaģēt uz šādām situācijām;- noteikts, ka atskaites par rīcības programmas izpildi iepriekšējā gadā pašvaldība iesniedz Vides aizsardzības un reģionālās attīstības ministrijā, nevis Valsts vides dienesta reģionālajā vides pārvaldē, kā tas bija līdz šim. Vides aizsardzības un reģionālās attīstības ministrija attiecīgi nodot šo informāciju tālāk gan Valsts vides dienestam, gan arī LVĢMC, kā arī izvērtē rīcības programmas izpildi, un nepieciešamības gadījumā sasauc kopā iesaistītās institūcijas;- veikti citi redakcionāli precizējumi gan Ministru kabineta 2009. gada 3. novembra noteikumos Nr. 1290 „Noteikumi par gaisa kvalitāti”, gan arī noteikumu pielikumos, lai precīzāk pārņemtu direktīvas 2008/50/EK prasības un izpildītu atbildes vēstulē uz EK 2015. gada 1. jūlija pieprasījumu EU Pilot lietā Nr. 6211/14/ENVI solīto.2.  Noteikumu projektā noteiktas šādas galvenās prasības, kas izriet no direktīvas 2015/1480:- aktualizētas gaisa piesārņojuma mērījumu metodes jeb standarti. Noteikts, ka laboratorijām, kas veic gaisa kvalitātes mērījumus, ir pienākums akreditēties atbilstoši jaunākajām standartmetodēm attiecībā uz tām vielām, kuru koncentrācija pārsniedz apakšējo piesārņojuma novērtēšanas slieksni;- sākot ar 2019. gadu un reizi 5 gados LVĢMC būs jāizvērtē valsts monitoringa tīklā iekļautajām stacijām izveidotā kvalitātes nodrošināšanas un kontroles sistēma un jāsniedz informācija par veiktā izvērtējuma rezultātiem Vides aizsardzības un reģionālās attīstības ministrijai; - lai nodrošinātu precīzākus mērījumu rezultātus, noteikumu projekts nosaka pienākumu nacionālajai references laboratorijai vismaz reizi 3 gados piedalīties Eiropas Savienības līmeņa savstarpējā iekārtu salīdzināšanā un nepieciešamības gadījumā novērst konstatētās neatbilstības;- noteikumu projekts paredz, ka sākot ar 2020. gadu un turpmāk reizi 5 gados LVĢMC būs jāveic esošā monitoringa tīkla pārskatīšana. Šāda prasība ir noteikta arī šobrīd spēkā esošajos, taču netika noteikts, ka šādu izvērtējumu jāiesniedz EK, līdz ar to finansējuma trūkuma dēļ šāds izvērtējums netika veikts pilnvērtīgi kā to paredz direktīva.3. Noteikumu projekts pārņem šādu direktīvas 2015/2193 prasību:direktīvas 2015/2193 6. panta 9. punkts noteic prasību, ka, veicot gaisa kvalitātes uzlabošanas rīcību programmu izstrādi, ir jāizvērtē arī vidējas un mazas jaudas sadedzināšanas iekārtu radītā ietekme uz gaisa kvalitāti. Tādēļ noteikumu projekta 27. punkts paredz, ka, veicot gaisa kvalitātes uzlabošanas rīcības programmu izstrādi, jāveic arī novērtējums par sadedzināšanas iekārtu radīto ietekmi uz gaisa kvalitāti, un ja rezultātā tiks secināts, ka būtu nepieciešams konkrētā pašvaldībā esošajām sadedzināšanas iekārtām noteikt stingrākas prasības, tad pašvaldība atbilstoši likuma „Par piesārņojumu” 14. panta 2. punktā noteiktajam varēs iekļaut stingrākas prasības pašvaldības saistošajos noteikumos.Papildus jānorāda, ka pārējās direktīvas 2015/2193 prasības plānots pārņemt 2017. gada laikā, veicot grozījumus normatīvajos aktos, kas noteic prasības sadedzināšanas iekārtām.Vienlaikus jāuzsver, ka vēl aizvien valsts līmenī nav atrisināta problēma, kas saistās ar situācijām, kad pašvaldība neveic uzdevumus, kas tai noteikti normatīvajos aktos. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, LVĢMC, Valsts vides dienests.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. sabiedrība, kurai ir pieejama ticama un atbilstoša informācija par gaisa kvalitāti;
2. komersanti un iestādes (operatori), kuri savai darbībai izmanto datus par gaisa piesārņojuma fona koncentrācijām, uz kuru pamata tiek pieņemti lēmumi par atļaujas izsniegšanu vai neizsniegšanu;
3. kontroles institūcijas un citas iestādes, kas veic gaisa kvalitātes mērījumus un šo informāciju publicē.
 |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nerada negatīvu ietekmi uz uzņēmējdarbības vidi.Tām pašvaldībām un citām organizācijām, kas vēlās brīvprātīgi veikt savā teritorijā papildus mērījumus un šos datus darīt pieejamus sabiedrībai, tiks radīts papildus slogs, informējot LVĢMC par savā teritorijā uzstādītajām monitoringa iekārtām un to atbilstību direktīvas 2008/50/EK un 2015/1480 prasībām.LVĢMC palielinās slogs saistībā ar pašvaldību un citu organizāciju iesniegtās informācijas izvērtēšanu un pārskatu publicēšanu.Vienlaikus LVĢMC tiks samazināts administratīvais slogs, jo turpmāk detalizēto pārskatu par gaisa kvalitāti un valsts teritorijas iedalījums zonās būs jāveic tikai reizi 5 gados, nevis reizi 3 gados, kā tas tika noteikts iepriekš. |
| 3. | Administratīvo izmaksu monetārs novērtējums | Nav iespējams aprēķināt, jo nav zināms, kādas iestādes un organizācijas plāno veikt gaisa kvalitātes mērījumus un tos publicēt. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu | izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 | 7 |
| 1. Budžeta ieņēmumi: | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 202 601   | 203 836  | 182 104  |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | - 202 601  | - 203 836 | - 182 104 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu apraksts:1. Papildus finansējums nepieciešams, lai varētu turpināt uzturēt stacijas, kuras plānots uzstādīt no Eiropas Reģionālās attīstības fonda līdzekļiem (darbības programma „Izaugsme un nodarbinātība” 5.4.2.2. pasākuma „Vides monitoringa un kontroles sistēmas attīstība un sabiedrības līdzdalības vides pārvaldībā veicināšana”), un kuru nepieciešamību nosaka noteikumu projekta 17. punktā ierosinātais grozījums (5.1punkts), kas noteic, ka LVĢMC būs atbildīgā iestāde par valsts monitoringa tīkla uzturēšanu, tādējādi pārņemot arī to staciju darbību, kas iepriekš bija pašvaldību pārraudzībā un par kuru uzturēšanu maksāja pašvaldības.Jauno monitoringa staciju uzturēšanas izmaksas **80 000 *euro* katru gadu sākot no 2018. gada**, kas ietver:Rezerves daļu iegāde:- lampas - 15 gab. x 500 *euro* = 7500 *euro*/gadā; - pumpji - 17 gab. x 500 *euro* = 8500 *euro*/gadā;- membrānas - 15 gab. x 150 *euro* = 2250 *euro*/gadā;- skruberi – 15 gab. x 375 *euro* = 4500 *euro*/gadā- filtri - 17 iepak. x 100 *euro* =1700 *euro*/gadā;- katalizatori – 15 gab. x 450 *euro* = 6750 *euro*/gadā;- deoozonatori - 3 gab. x 700 *euro* =2100 *euro*/gadā; - solenoīda vārsti - 15 gab. x 600 *euro* = 9000 *euro*/gadā;- NH3 konvektori - 3 gab. x 700 *euro* = 2100 *euro*/gadā;- dehidratori - 3 gab. x 600 *euro* =1800 *euro*/gadā; - BTX nesējgāze 3 bal. x 1000 *euro* =3000 *euro*/gadā; - neparedzētie izdevumi: 4800 *euro*/gadā; - uzturēšanas izdevumi: elektrība - 4500 *euro*/gadā;- sakari: 2400 *euro*/gadā.- gaisa analizatoru pārbaude kalibrācijas centrā līdz Latvijas references laboratorijas akreditācijas pabeigšanai 15 gab. x 1273 *euro* =19 100 *euro*/ gadā.2.  Lai varētu izpildīt 17.punktā ierosinātajā grozījumā (8.2 punkts) noteikto prasību par laboratorijas akreditāciju atbilstoši noteikumu projektā iekļautajiem jaunajiem standartiem, **2018.gadā**  nepieciešams papildus finansējums **122 601** *euro*apmērā, kas ietver:* Latvijas Nacionālais akreditācijas biroja vizīte un metožu akreditācija: **4000** *euro*;
* Divu ārvalstu ekspertu piesaiste: **6400** *euro* (1 eksperta izmaksas 3200 *euro* x 2 eksperti = 6400 *euro*);
* prasmes pārbaudes veikšana: **3000** *euro* (231 cilvēkstundas gadā x stundas likme 13 *euro*) *=* 3000 *euro*;
* izdevumi par references materiāliem: 3000*euro* (5 gāzes baloni x vidēja balonu cena 600 *euro*) = **3000** *euro*;
* transportēšanas izdevumi iekārtām, kuras prasmes pārbaužu veikšanai nāksies transportēt uz prasmes pārbaudes organizēšanas vietu (Itāliju): **1000** *euro*;
* Papildus darbinieki, atalgojums 3 cilvēkiem gadā kopā, ieskaitot nodokļus, darba vietu uzturēšana: **87 504** *euro,* kas ietver:

Viena vadošā metroloģijas inženiera amats (1647 *euro*/mēn. (darbinieka vidējā mēnešalga, amata nosaukums: vadošais metroloģijas inženieris, metroloģijas inženieris; amata saime: 20. inženiertehniskie darbi; amata līmenis: IV; mēnešalgas grupa: 12.) + 165 *euro*/mēn. (prēmijas un naudas balvas 10% apmērā) + 165 *euro*/mēn. (vispārējās piemaksas 10% apmērā) + 568 *euro* (darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas) x 12 = **30 540** *euro*;Divu metroloģijas inženieru amati (1287 *euro*/mēn. (darbinieka vidējā mēnešalga, amata nosaukums: vadošais metroloģijas inženieris, metroloģijas inženieris; amata saime: 10. inženiertehniskie darbi; amata līmenis: IV; mēnešalgas grupa: 12.) + 129 *euro*/mēn. (prēmijas un naudas balvas 10% apmērā) + 129 *euro*/mēn. (vispārējās piemaksas 10% apmērā) + 444 *euro* (darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas) x 2 darbinieki x 12 mēneši = **47 736** *euro*. Papildus nepieciešami darba vietas uzturēšanas izdevumi trīs darbiniekiem **9228** *euro* (vienas darba vietas uzturēšanas izmaksas 3076 *euro* x 3 darbinieki). * trīs darbinieku apmācība: **3000** *euro* (viena darbinieka apmācība 1000 *euro* x 3);
* komandējumu izdevumi, ja apmācības iespējamas vienīgi ārvalstīs: **3552** *euro* (komandējuma izdevumi vienam cilvēkam uz 4 dienām 884 *euro* (dienas nauda vidēji 164 *euro* + viesnīca vidēji 720 *euro +* transporta izdevumi 300 *euro*) x 3 darbinieki = 3552 *euro*);
* 10 % neparedzētiem izdevumiem, kas varētu ietvert personāla apmācību, akreditācijas dokumentu sagatavošanu, dokumentu tulkošanu angļu valodā, papildus komandējumu izdevumus sakarā ar references laboratorijas organizēšanu: **11 145** *euro.*

3. Turpmāk **katru gadu, sākot ar 2019. gada** akreditētas laboratorijas statusa nodrošināšanai nepieciešami papildus **93 604 *euro***:* Papildus darbinieki, atalgojums 3 cilvēkiem gadā kopā, ieskaitot nodokļus, darba vietu uzturēšana: **87 504** *euro.*

Viena vadošā metroloģijas inženiera amats (1647 *euro*/mēn. (darbinieka vidējā mēnešalga, amata nosaukums: vadošais metroloģijas inženieris, metroloģijas inženieris; amata saime: 20. inženiertehniskie darbi; amata līmenis: IV; mēnešalgas grupa: 12.) + 165 *euro*/mēn. (prēmijas un naudas balvas 10% apmērā) + 165 *euro*/mēn. (vispārējās piemaksas 10% apmērā) + 568 *euro* (darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas) x 12 = **30 540** *euro*Divu metroloģijas inženieru amati (1287 *euro*/mēn. (darbinieka vidējā mēnešalga, amata nosaukums: vadošais metroloģijas inženieris, metroloģijas inženieris; amata saime: 10. inženiertehniskie darbi; amata līmenis: IV; mēnešalgas grupa: 12.) + 129 *euro*/mēn. (prēmijas un naudas balvas 10% apmērā) + 129 *euro*/mēn. (vispārējās piemaksas 10% apmērā) + 444 *euro* (darba devēja valsts sociālās apdrošināšanas obligātās iemaksas, sociāla rakstura pabalsti un kompensācijas) x 2 darbinieki x 12 mēneši = **47 736** *euro***.** Papildus nepieciešami darba vietas uzturēšanas izdevumi trīs darbiniekiem **9228** *euro* (vienas darba vietas uzturēšanas izmaksas 3076 *euro* x 3 darbinieki);* izdevumi par references materiāliem: **3000** *euro*;
* ikgadējā Latvijas Nacionālais akreditācijas biroja vizīte: **1500** *euro;*
* viena ārvalstu eksperta izmaksas - **1600** *euro.*

**Sākot ar 2019.gadu un turpmāk reizi 3 gados** nepieciešams paredzēt arī 5 % neparedzētiem izdevumiem, kas varētu ietvert personāla apmācību, akreditācijas dokumentu sagatavošanu, dokumentu tulkošanu angļu valodā, papildus komandējumu izdevumus sakarā ar references laboratorijas organizēšanu: **4680** *euro.* 4. **2019.gadā un pēc tam reizi 3 gados** 17. punktā ierosinātā grozījuma (8.4 punkts), kas paredz, ka ir jāveic valsts monitoringa tīklā iekļauto iekārtu savstarpējās salīdzināšana ar citās ES dalībvalstīs esošajām iekārtām, izpildei nepieciešami papildus līdzekļi **10 552** *euro* apmērā, kas ietver: - transportēšanas izdevumi iekārtām, kuras prasmes pārbaužu veikšanai nāksies transportēt uz prasmes pārbaudes organizēšanas vietu ~ **1000** *euro*;**-** prasmes pārbaudes **3000** *euro* (231 cilvēkstundas gadā x stundas likme 13 EUR);- trīs darbinieku apmācība: **3000** *euro* (viena darbinieka apmācība 1000 *euro* x 3);- komandējumu izdevumi, ja apmācības iespējamas vienīgi ārvalstīs: **3552** *euro* (komandējuma izdevumi vienam cilvēkam uz 4 dienām 884 *euro* (dienas nauda vidēji 164 *euro* + viesnīca vidēji 720 *euro +* transporta izdevumi 300 *euro*) x 3 = 3552 *euro*). 5**. 2019.gadā un pēc tam reizi 5 gados** 17. punktā ierosinātā grozījuma (8.3 punkts), kas nosaka nepieciešamību sagatavot izvērtējumu par izveidoto kvalitātes nodrošināšanas sistēmu, izpildei papildus nepieciešami **15 000***euro* (1154 cilvēkstundas gadā x 13 *euro* (stundas likme)).6. **2020.gadā un pēc tam reizi piecos gados** būs nepieciešami papildus ~ **8500 *euro*** noteikumu projekta 22. punktā ierosinātā grozījuma (14.1 punkts) pilnvērtīgai izpildei, kas ietver: - pakalpojums 5950 *euro* = 170 cilvēkstundas gadā x stundas likme 35 euro;- modelēšanai nepieciešamo ievaddatu iegāde - 2550 *euro*.Minētais grozījums paredz, ka reizi piecos gados nepieciešams veikt valsts monitoringa tīkla izvērtējumu. Iepriekš šāds uzdevums tika veikts 2014. gadā, un tam tika izlietoti 6500 *euro*, taču lai izpildītu direktīvā 2015/1480 noteiktās prasības, nepieciešams ne tikai apkopot informāciju par esošajām stacijām un izvērtēt, vai tās atbilst direktīvā 2015/1480 noteiktajiem kritērijiem, kā tas tika darīts 2014. gadā, bet papildus veikt arī gaisa piesārņojuma izkliedes modelēšanu, lai varētu noteikt, kurās vēl vietās Rīgā pastāv gaisa kvalitātes problēmas, un būtu nepieciešams veikt gaisa kvalitātes nepārtrauktos mērījumus. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Šāds finansējums no valsts budžeta nepieciešams pie nosacījuma, ka tiks piešķirti Eiropas Savienības fondu līdzekļi darbības programmas „Izaugsme un nodarbinātība” 5.4.2.2. pasākuma „Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” ietvaros pārējo iekārtu modernizācijai. Ja iepriekš ieplānotie līdzekļi no Eiropas Savienības fondiem netiek piešķirti, tad nepieciešams daudz lielāks papildus finansējums no valsts budžeta, lai nodrošinātu Eiropas Savienības tiesību aktos noteikto prasību pilnvērtīgu izpildi. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Komisijas 2015. gada 28. augusta Direktīva (ES) 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;2. Eiropas Parlamenta un Padomes 2008. gada 21. maija Direktīva 2008/50/EK par gaisa kvalitāti un tīrāku gaisu Eiropai;3. Eiropas Parlamenta un Padomes 2015. gada 25. novembra Direktīva 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Komisijas 2015. gada 28. augusta Direktīva (ES) 2015/1480, ar kuru groza dažus pielikumus Eiropas Parlamenta un Padomes Direktīvās 2004/107/EK un 2008/50/EK, ar ko paredz noteikumus attiecībā uz standartmetodēm, datu validēšanu un paraugu ņemšanas vietu izvietojumu gaisa kvalitātes novērtēšanai;2. Eiropas Parlamenta un Padomes 2008. gada 21. maija Direktīva 2008/50/EK par gaisa kvalitāti un tīrāku gaisu Eiropai;3. Eiropas Parlamenta un Padomes 2015. gada 25. novembra Direktīva 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām. |
| A | B | C | D |
| **Direktīvas (ES) 2015/1480:** |
| 3. pants | Nav jāpārņem | - | - |
| 4. pants | Nav jāpārņem | - | - |
| 5. pants | Nav jāpārņem | - | - |
| 1. pants un I pielikuma 1. punkta „a” apakšpunkts | 46., 47. un 48. punkts | Ieviests pilnībā | Neparedz stingrākas prasības |
| 1. pants un I pielikuma 1. punkta „b” apakšpunkts | 49. punkts | Ieviests pilnībā | Neparedz stingrākas prasības |
| 1. pants un I pielikuma 1. punkta „c” apakšpunkts | 49. un 50. punkts | Ieviests pilnībā | Neparedz stingrākas prasības |
| 1. pants un I pielikuma 2. punkts | 6. un 9.,10.,11.,12. un 13. punkts | Ieviests pilnībā | Neparedz stingrākas prasības |
| 2. pants un II pielikuma 1. punkts | 17. un 34. punkts | Ieviests pilnībā | Neparedz stingrākas prasības |
| 2. pants un II pielikuma 2. punkta „a” apakšpunkts | 42. punkts | Ieviests pilnībā | Neparedz stingrākas prasības |
| 2. pants un II pielikuma 2. punkta „b” apakšpunkts | 21. punkts | Ieviests pilnībā | Neparedz stingrākas prasības |
| 2. pants un II pielikuma 3. punkta „a” apakšpunkts | 3., 4. un 5. punkts, 7. un 8. punkts | Ieviests pilnībā | Neparedz stingrākas prasības |
| 2. pants un II pielikuma 3. punkta „b” apakšpunkts | 15. punkts | Ieviests pilnībā | Neparedz stingrākas prasības |
| 2. pants un II pielikuma 3. punkta „c” apakšpunkts | 17. punkts | Ieviests pilnībā | Neparedz stingrākas prasības |
| 2. pants un II pielikuma 4. punkts  | 38., 39. un 40. punkts | Ieviests pilnībā | Neparedz stingrākas prasības |
| **Direktīva 2008/50/EK:** |
| 3. pants | 17. punkts | Ieviests pilnībā | Neparedz stingrākas prasības |
| 6. panta 5. punkts | 22. punkts | Ieviests pilnībā | Neparedz stingrākas prasības |
| 7. panta 3. punkta otrā daļa | 24. punkts | Ieviests pilnībā | Neparedz stingrākas prasības |
| 10. panta 6. punkts | 25. punkts | Ieviests pilnībā | Neparedz stingrākas prasības |
| 20. panta 2. punkts | 20. punkts | Ieviests pilnībā | Neparedz stingrākas prasības |
| 23. panta 2. punkts | 26. punkts | Ieviests pilnībā | Neparedz stingrākas prasības |
| 24. panta 1. punkta pēdējais teikums | 28. punkts | Ieviests pilnībā | Neparedz stingrākas prasības |
| 25. panta 1. punkts | 31. punkts | Ieviests pilnībā | Neparedz stingrākas prasības |
| I pielikuma A iedaļas pirmās daļas otrais un trešais teikums | 44. un 45. punkts | Ieviests pilnībā | Neparedz stingrākas prasības |
| I pielikuma A sadaļas otrās daļas pirmais, otrais un trešais teikums | 49. punkts | Ieviests pilnībā | Neparedz stingrākas prasības |
| III pielikuma B sadaļas 2. punkts | 41. punkts | Ieviests pilnībā | Neparedz stingrākas prasības |
| V pielikuma A sadaļas 1. punkta tabula | 38. punkts | Ieviests pilnībā | Neparedz stingrākas prasības |
| VI pielikuma B sadaļa | 17. punkts | Ieviests pilnībā | Neparedz stingrākas prasības |
| VI pielikuma C sadaļa | 14. punkts | Ieviests pilnībā | Neparedz stingrākas prasības |
| VIII pielikuma A sadaļa | 43. punkts | Ieviests pilnībā | Neparedz stingrākas prasības |
| X pielikuma B sadaļas pirmais teikums | 51. punkts | Ieviests pilnībā | Neparedz stingrākas prasības |
| X pielikuma C sadaļa | 52. punkts | Ieviests pilnībā | Neparedz stingrākas prasības |
| XIV pielikuma A sadaļas pēdējā daļa | 36. punkts | Ieviests pilnībā | Neparedz stingrākas prasības |
| XVI pielikuma B sadaļas tabula | 37. punkts | Ieviests pilnībā | Neparedz stingrākas prasības |
| XV pielikuma A sadaļa 7. punkta „a” apakšpunkts un 8. punkta „a” apakšpunkts | 53. un 54. punkts | Ieviests pilnībā | Neparedz stingrākas prasības |
| XVI pielikuma 4.punkta „d” un „e” apakšpunkts | 33. punkts | Ieviests pilnībā | Neparedz stingrākas prasības |
| **Direktīvas 2015/2193** |
| 6. panta 9. punkts | 26. punkts | Ieviests pilnībā | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Iekļauj informāciju atbilstoši instrukcijas 58.1.apakšpunktā noteiktajam | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē  | Noteikumu projekts 2016. gada 27. septembrī ievietots Vides aizsardzības un reģionālās attīstības ministrijas tīmekļa vietnē, sadaļā „Sabiedrības līdzdalība” (<http://www.varam.gov.lv/lat/likumdosana/normativo_aktu_projekti/normativo_aktu_projekti_vides_aizsardzibas_joma/>). |
| 3. | Sabiedrības līdzdalības rezultāti  | Komentāri par izstrādāto noteikumu projektu nav saņemti |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | LVĢMC, Valsts vides dienests un pašvaldības un citas institūcijas, kas veic gaisa kvalitātes monitoringu un monitoringa datus publicē. |
| 2. | Projekta izpildes ietekme uz pārvaldes funkcijām un institucionālo struktūru | Jauni uzdevumi noteikti LVĢMC (detalizētu skaidrojumu skatīt anotācijas II sadaļā). |
| 3. | Cita informācija | Nav |

**Anotācijas IV sadaļa - projekts šo jomu neskar.**

 Iesniedzējs:

vides aizsardzības un reģionālās attīstības ministrs K. Gerhards

Vīza:

 valsts sekretārs R. Muciņš

13.10.2016. 13:00

4030

L. Maslova

67026586, lana.maslova@varam.gov.lv